# DECIZIA ETAPEI DE ÎNCADRARE

## Nr. xx din xx.07.2018

Ca urmare a notificării adresate de **SC GOSCOM SA –** cu domiciliul în județul Suceava, municipiul Falticeni, strada Anton Holban, nr.1A, **privind planul / programul**  "**PLANUL URBANISTIC ZONAL - în vederea construirii unui ansamblu de locuințe (P+4E+M)”**, în Municipiul Falticeni, strada 13 Decembrie, nr.25, Județul Suceava, înregistrată la APM Suceava cu nr.6717/ 28.06.2018 , în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia Naţională pentru Protecţia Mediului**/**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 06.07.2018 , a completărilor depuse la documentaţie;
  + în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
  + în prezenţa/lipsa comentariilor motivate din partea publicului interesat,

**decide:**

**Planul/programul ,,Plan Urbanistic Zonal - în vederea construirii unui ansamblu de locuințe (P+4E+M)”**, în Municipiul Falticeni, strada 13 Decembrie, nr.25, Județul Suceava**, titular SC GOSCOM SA –** cu domiciliul în județul Suceava, municipiul Falticeni, strada Anton Holban, nr.1A, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea proiectului**

Terenul studiat, in suprafata totală de 6636 mp, identic cu parcela 38667, inscris in CF cu nr. 38667, este situat in intravilanul municipiului Fălticeni, cu acces de la Strada 13 Decembrie (Conform Act de alipire nr.528/20.04.2017) și este propietatea SC Goscom SA Fălticeni, repr. prin doamna Iruc Rodica, președintele consiliului de administratie.

Folosinta actuală a imobilului conform plan de amplasament și delimitare a imobilului: curți construcții și se incadrează în destinația stabilită - construire ansamblu de locuințe.

Vecinătăți:

* **la nord-vest** – cale de acces – strada Dogari;
* **la nord-est** – cale de acces Restaurant Alexia si teren proprietate privata pe care este

realizata o constructie cu regim de inaltime P+1E+M, functiunea de „Restaurant” si care este amplasata la o distanta de 5,40 m fata de limita de proprietate cu terenul studiat;

**- la sud-vest** - teren proprietate privata pe care este realizată o constructie cu regim de inaltime P+3E+M, functiunea de „Locuinte colective cu spatii comerciale la parter” si care este amplasata pe limita de proprietate cu terenul studiat;

-teren proprietate Consiliul Local pe care este realizata o constructie cu regim de inaltime P, functiunea de „Spatii administrative - piata” si care este amplasata la o distanta de 0,50 m fata de limita de proprietate cu terenul studiat;

-cale de acces, strada 13 Decembrie

**- la sud-est** - teren proprietate privata, SC ELBI SA, pe care sunt realizate constructii cu regim de inaltime P, functiunea de „Spatii productie”, cea mai apropiata constructie fata de terenul studiat este amplasata pe limita de proprietate cu acesta;

-teren proprietate Consiliul Local pe care este realizata o constructie cu regim de inaltime P, functiunea de „Spatii administrative - piata” si care este amplasata pe limita de proprietate cu terenul studiat;

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Prin prezenta documentatie se studiază posibilitatea construirii a unui ansamblu de locuinte , format din 3 blocuri de 6 locuințe cu un regim maxim de înălțime P+4E+M, cu un număr total de 204 apartamente, alei carosabile ,102 locuri de parcare, spatii verzi, loc de joacă pentru copii, în municipiul Fălticeni, strada 31 Decembrie , fără a aduce prejudicii mediului înconjurător.

**Indici urbanistici:**

**POTpropus = 50% CUTpropus = 2,04**

Regimul de înălțime P+4E+M

Suprafata totală construibilă, 3318 mp,

Suprafața alei, carosabil, 2534 mp,

Suprafațaa spații verzi, mp

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

**Alimentarea cu apă,**

Intrucat in zona exista retea de alimentare cu apă (strada 13Decembrie), alimentarea cu apă in zona de locuinte se va face prin extinderea acesteia. Retelele vor fi dimensionate pentru a asigura debitul maxim orar precum si debitul la hidranti pentru stingerea incendiilor. Alimentarea cu apă se va asigura printr-un bransament din teavă de polietilenă de inaltă densitate PE ∅ 90 mm. Conducta se va monta la adancimea de inghet intr-un pat de nisip. In apropierea clădirii se va monta un robinet de inchidere.

Canalizare

Solutia de racordare la canalizare a ansamblului de locuinte propus constă in racordarea acestuia la retele existente in zona amplasamentului( strada 13Decembrie).

Coloanele de canalizare menajeră se conectează la colectoare care deversează in caminele propuse prin conducte de polipropilenă .

Apele colectate de pe suprafata spatiilor de parcare, atat supraterane cat si subterane, vor fi trecute printr-un separator de hidrocarburi prevazut si cu decantor de aluviuni, dupa care vor fi canalizate spre caminul de racord.

**Alimentarea cu caldură**

La construcţiile existente în apropierea zonei studiate prin PUZ, energia termică pentru încălzire, preparare apă caldă de consum este asigurată în sistem individual, folosind centrale termice cu combustibil gaze naturale.

In zona studiată prin PUZ există reţele de gaze naturale.

**Alimentarea cu energie electrică,**

Alimentarea cu energie electrica a noilor constructii va fi asigurata prin racordarea acestora la reteaua electrica din zona amplasamentului. Realizarea investitiei propuse impune obtinerea de catre beneficiar a avizelor tehnice de racordare la electricitate, in conformitate cu reglementarile in vigoare din domeniul furnizarii energiei electrice la consumatori. Solutia de racordare apartine furnizorului de electricitate.

**Gospodăria deșeurilor**

Sistemul de colectare a deseurilor in cadrul organizării de șantier de pe durata executării lucrărilor se va face in spatii special amenejate, iar evacuarea lor va fi asigurată periodic de serviciul de salubritate.

Depozitarea, sortarea si colectarea deseurilor se va face in sistem individual. Se va prevede o platformă gospodarească betonată, cu europubele inchise etans ce vor fi preluate periodic de o firma specializată de salubritate, conform contractului individual.

Platforma betonată va fi amplasată adiacent unei alei carosabile si va fi imprejmuită pentru prevenirea imprastierii deșeurilor.

**Protectia mediului**

Pentru a diminua impactul asupra mediului inconjurător, se va interzice deversarea apelor uzate rezultate pe perioada constructiei in spatiile naturale existente in zonă. Se vor folosi WC-uri ecologice iar deșeurile vor fi adunate in containere speciale si transportate in locuri special amenajate.

Depozitarea temporară a materialelor de constructii și a deșeurilor rezultate va fi astfel efectuată incât sa nu permită infestări ale solului.

Titularii investitiei vor incheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială; se vor planta arbori si arbusti ; vor fi necesare măsuri permanente de intreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deserve investiția se evită pierderile accidentale de uleiuri sau carburanţi în sol.

**Accesul auto și pietonal**

Accesul pe parcela se realizeaza atat din str. 13 Decembrie, pe latura sud-vestica a acesteia, cat si din str. Dogari, pe latura nord-vestica a amplasamentului. Din strada 13 Decembrie se realizeaza accesul dinspre centrul orasului, avand legatura cu str. Republicii.

Se propune pastrarea accesului auto existent din str. 13 Decembrie, amplasata pe latura sud-vestica a terenului studiat, strada cu dublu sens, cu o banda de circulatie pe sens, avand o latime totala de cca. 8,20 m, circulatia in interiorul parcelei se face tot pe sens dublu intrare-iesire. Iesirea autovehiculelor se va realiza tot pe aceasta strada.

Se propune ca accesul principal auto si pietonal la amplasament sa se realizeze din strada Dogari, amplasata pe latura nord-vestica a terenului studiat, strada cu dublu sens, cu banda de circulatie pe sens (3,80 m), circulatia in interiorul parcelei se face tot pe sens dublu intrare-iesire. Iesirea autovehiculelor se va realiza tot pe aceasta strada.

Circulatia in interiorul parcelei se va face prin realizarea unei platforme auto betonata, generala care va avea latime minima de 8,00 m permitand astfel accesul mijloacelor de interventie in caz de urgenta, dar si realizarea de circulatii pietonale – trotuare cu latimea de minim 1,00 m pe ambele parti ale acesteia. *d) problemele de mediu relevante pentru plan sau program;*

e*) relevanţa planului sau programului pentru implementarea legislaţiei naţionale şi comunitare de mediu;*

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;*

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;*

*f) valoarea şi vulnerabilitatea arealului posibil a fi afectat, date de:*

*(i)* caracteristicile naturale speciale sau patrimoniul cultural – nu este cazul;

*(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

*(iii)* folosirea terenului în mod intensiv – este redusă pe perioada execuției lucrărilor.;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

**Obligaţiile titularului:**

* + Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

În urma publicării în ziarul ,, Crai Nou ", a anunțurilor publice privind prima versiune a proiectului în zilelel de 27.06.2018 și 30.06.2018, până la luarea deciziei de încadrare nu au fost semnalate observații din partea publicului.

În urma publicării din data de xx.xx.2018, în ziarul,,Crai Nou”, a anunțului deciziei de încadrare nu au fost semnalate observații din partea publicului.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.